เจ๋งสมชื่อ ธีรภัทร ประกาศศักดา คว้าทริปเปิ้ลแชมป์เจ็ตสกีโลก
เจ๋ง ธีรภัทร มีชัย นักแข่งอนาคตไกลของไทย ผงาดคว้าแชมป์โลกเจ็ตสกีไปแล้ว 3 รายการ และยังมีลุ้นซิวแชมป์เพิ่มเพื่อทำลายสถิติเดิมของ เชาวลิต เกื้อจรูญ เมื่อ 20 ปีที่แล้ว,วันที่ 6 ต.ค.61 การแข่งขันเจ็ตสกีชิงแชมป์โลก เวิลด์ ไฟนอล 2018 ที่เลค ฮาวาซู ซิตี้ รัฐแอริโซนา ประเทศสหรัฐอเมริกา โดยในวันที่ 4 ของการชิงชัย ไฮไลต์อยู่ที่การล่าแชมป์อีกรายการของ เจ๋ง ธีรภัทร มีชัย นักซิ่งดาวรุ่งชาวไทยวัย 14 ปี ที่คว้าแชมป์โลกได้แล้ว 2 รายการก่อนหน้านี้,โดย ธีรภัทร จะลงแข่งขันในรุ่นสมัครเล่นเจ็ตสกีนั่ง 1,100 ซีซี ห้ามแต่งเครื่องยนต์ ซึ่งต้องแบกอายุขับเคี่ยวกับนักบิดรุ่นใหญ่ ที่เคยคว้าแชมป์โลกก่อนหน้านี้หลายรายด้วยกัน,และผลปรากฏว่า เจ้าเจ๋ง ไม่ทำให้กองเชียร์ต้องผิดหวัง ชิงจังหวะออกตัวนำได้ตั้งแต่โค้งแรกของโมโต 1 โดยมี ประดิษฐ บุรี ตามมาเป็นอันดับ 2 ก่อนนักแข่งไทยจะเข้าเส้นชัยที่อันดับ 1 และ 2 รักษาอันดับของตัวเองเอาไว้ได้ในโมโต 2,รวมคะแนน 2 โมโต ธีรภัทร ได้แชมป์โลกเป็นรุ่นที่ 3 มี 2 คะแนน ตามกติกาเวิลด์ ไฟนอล ที่คะแนนน้อยที่สุดเป็นแชมป์ ส่วน ประดิษฐ บุรี เจ้าของเหรียญเงินเอเชียนเกมส์ 2018 ได้รองแชมป์โลกเป็นรุ่นที่ 2 ในปีนี้ และอันดับ 3 เป็น ยัง โซจิน จากเกาหลีใต้,ทำให้ ธีรภัทร มีชัย ที่ยังเหลือการแข่งขันอีก 2 รายการ มีลุ้นสร้างประวัติศาสตร์ทำสถิติเทียบเท่า มนุษย์เหล็ก เชาวลิต เกื้อจรูญ ที่เคยได้ถึง 4 แชมป์โลกในรายการนี้เมื่อ 20 ปีที่แล้ว,ด้าน นันทวัฒน์ สิงห์อุไร อีก 1 ดาวรุ่งของไทย ที่คว้าแชมป์โลกในครั้งนี้มาแล้ว 2 รุ่น มาเพิ่มตำแหน่งรองแชมป์โลกให้ตัวเองในรุ่นเยาวชนเจ็ตสกียืน ห้ามแต่งเครื่องยนต์ (Junior Ski 13-15 Stock) ส่วนแชมป์เป็นของ จูเลียน โบแมร์ นักแข่งเจ้าถิ่น,ขณะที่อีก 2 รุ่นที่ทีมเจ็ตสกีไทยพลาดแชมป์โลกอย่างโชคร้าย เป็นรุ่นสปอร์ต จีพี ที่ตัวเต็งอย่าง สุภัค เสร็จธุระ ออกนำเป็นอันดับ 1 ในโมโตแรก และทำท่าว่าจะไม่มีปัญหาในการเข้าที่ 1 แต่เกิดเรือมีปัญหา ทำให้ได้เพียงอันดับ 6 ก่อนจะไม่สามารถลงแข่งต่อได้ในโมโต 2,อีกรุ่นเป็นรุ่นโปรเจ็ตสกีนั่ง ซุปเปอร์สต็อก เพิ่มพล ธีรพัฒน์พาณิชย์ เข้าเส้นชัยเป็นอันดับ 1 ทั้งสองโมโต น่าจะได้แชมป์ในรุ่นนี้ แต่ผลการตรวจเรือไม่ผ่าน จึงพลาดทั้งแชมป์และอันดับไปอย่างน่าเสียดาย ทำให้สรุปผลงานการชิงแชมป์โลกที่ผ่านมา 4 วัน ทีมชาติไทยคว้าไปแล้ว 6 แชมป์โลก 5 รองแชมป์โลก และได้อันดับ 3 อีก 5 รุ่น.
เจ๋ง ธีรภัทร มีชัย นักแข่งอนาคตไกลของไทย ผงาดคว้าแชมป์โลกเจ็ตสกีไปแล้ว 3 รายการ และยังมีลุ้นซิวแชมป์เพิ่มเพื่อทำลายสถิติเดิมของ เชาวลิต เกื้อจรูญ เมื่อ 20 ปีที่แล้ว
ธีรภัทร มีชัย,เจ๋ง ธีภัทร,เจ็ตสกีชิงแชมป์โลก